CELEX: 62008CA0542
Language: lv
Date: 2010-04-15 00:00:00
Title: Lieta C-542/08: Tiesas (ceturtā palāta) 2010. gada 15. aprīļa spriedums ( Verwaltungsgerichtshof (Austrija) lūgums sniegt prejudiciālu nolēmumu) — Friedrich G. Barth/Bundesministerium für Wissenschaft und Forschung (Personu brīva pārvietošanās — Darba ņēmēji — Vienlīdzīga attieksme — Valsts tiesiskajā regulējumā, kura nesaderība ar Kopienu tiesībām konstatēta ar Tiesas spriedumu, paredzēta īpaša piemaksa par darba stāžu universitātes profesoriem — Noilguma termiņš — Līdzvērtības un efektivitātes principi)

5.6.2010   
            
            
               LV
            
            
               Eiropas Savienības Oficiālais Vēstnesis
            
            
               C 148/8
            
         Tiesas (ceturtā palāta) 2010. gada 15. aprīļa spriedums (Verwaltungsgerichtshof (Austrija) lūgums sniegt prejudiciālu nolēmumu) — Friedrich G. Barth/Bundesministerium für Wissenschaft und Forschung
   
   (Lieta C-542/08) (1)
   
   (Personu brīva pārvietošanās - Darba ņēmēji - Vienlīdzīga attieksme - Valsts tiesiskajā regulējumā, kura nesaderība ar Kopienu tiesībām konstatēta ar Tiesas spriedumu, paredzēta īpaša piemaksa par darba stāžu universitātes profesoriem - Noilguma termiņš - Līdzvērtības un efektivitātes principi)
   2010/C 148/12
   Tiesvedības valoda — vācu
   
      Iesniedzējtiesa
   
   
      Verwaltungsgerichtshof
   
   
      Lietas dalībnieki pamata procesā
   
   
      Prasītājs: Friedrich G. Barth
   
   
      Atbildētāja: Bundesministerium für Wissenschaft und Forschung
   
   
      Priekšmets
   
   Lūgums sniegt prejudiciālu nolēmumu — Verwaltungsgerichtshof — EKL 39. panta un Padomes 1968. gada 15. oktobra Regulas (EEK) Nr. 1612/68 par darba ņēmēju brīvu pārvietošanos Kopienā (OV L 257, 2. lpp.) 7. panta 1. punkta interpretācija — Valsts regulējums, ar kuru universitātes profesoriem ir paredzēta īpaša piemaksa par darba stāžu un kura agrākās redakcijas nesaderība ar Kopienu tiesībām tika konstatēta ar Tiesas 2003. gada 30. septembra spriedumu lietā C-224/01 Köbler — Grozītais regulējums, kas noilguma, kurš ir paredzēts tiesību uz attiecīgo piemaksu īstenošanai, apturēšanu paredzot tikai, sākot ar minētā sprieduma datumu, neizdevīgākā stāvoklī nostāda profesorus, kas agrākā ar Kopienu tiesībām nesaderīgā regulējuma dēļ šo piemaksu nevarēja saņemt
   
      Rezolutīvā daļa:
   
   Savienības tiesībām nav pretrunā tāds tiesiskais regulējums kā pamata lietā, saskaņā ar kuru trīs gadu noilguma termiņš tiek piemērots attiecībā uz prasījumiem par tādu īpašo piemaksu par darba stāžu izmaksāšanu, kuras darba ņēmējam, kurš ir izmantojis pārvietošanās brīvību, netika piešķirtas pirms Tiesas 2003. gada 30. septembra sprieduma lietā C-224/01 Köbler pasludināšanas, pamatojoties uz valsts tiesisko regulējumu, kas nav saderīgs ar Kopienu tiesībām.
   
      (1)  OV C 90, 18.04.2009.